# ДО

# ОБЩИНСКИ СЪВЕТ

# ГР.ЕЛХОВО

## Д О К Л А Д Н А З А П И С К А

**от ПЕТЪР АНДРЕЕВ КИРОВ - Кмет на община Елхово**

**Относно:Даване на принципно съгласие за предоставяне на имоти – полски пътища, определени по реда на чл. 37в, ал.16 от ЗСПЗЗ, за стопанската 2018 - 2019г.**

**Уважаеми общински съветници,**

Във връзка с чл.37в, ал.16 от ЗСПЗЗ директорът на Областна Дирекция „Земеделие“ – Ямбол е отправил искане до Общински съвет-Елхово за предоставяне на имоти - полски пътища, попадащи в масивите за ползване от съответния ползвател в землищата на **гр.Елхово, с.Пчела, с.Изгрев, с.Раздел, с.Бояново, с.Кирилово, с.Маломирово и с.Славейково** по цена в размер на средното годишно рентно плащане за землището.В масивите за ползване по чл.37в, ал.4 от ЗСПЗЗ могат да се включват и проектираните в плана за земеразделяне полски пътища и отразените в плана за земеразделяне, в картата на съществуващи и възстановими стари граници и в картата на възстановената собственост напоителни канали, които не функционират. Общинският съвет приема решение в едномесечен срок от подаване на искането. В 7-дневен срок от влизането в сила на решението кметът издава заповед, която се публикува на интернет страницата на общината. В едномесечен срок от издаване на заповедта ползвателите внасят по банкова сметка на общината сумата за определените за ползване полски пътища и сключват договори за съответната стопанска година с кмета на общината.

Когато в едномесечен срок от искането общинският съвет не е приел решение, директорът на областната дирекция „Земеделие“ определя със заповед цена на имотите –полски пътища, в размер на средното годишно рентно плащане за землището.Заповедта се обявява в кметството и в сградата на общинската служба по земеделие и се публикува на интернет страницата на общината и на съответната областна дирекция „Земеделие“.Въз основа на заповедта ползвателите внасят сумата по банкова сметка на общината в едномесечен срок от издаването и.

Съгласно чл.37в, чл.17 от ЗСПЗЗ ползвателят, на който са предоставени полските пътища, осигурява достъп до имотите, декларирани и заявени за ползване в реални граници през следващата стопанска година.

Предвид на гореизложеното, предлагам на Общински съвет-Елхово да вземе следните

**РЕШЕНИЯ:**

І.На основание чл.21, ал.1, т.8 от ЗМСМА, чл.14, ал.7 от Закона за общинската собственост, чл.14, ал.1 от Наредба № 5 за реда за придобиване, управление и разпореждане с общинското имущество, чл.75б, ал.2 от ППЗСПЗЗ и чл. 37в, ал.16 и ал.17 от ЗСПЗЗ - Общински съвет-Елхово дава принципно съгласие да се предоставят под наем, за стопанската 2018/2019г., общинските полски пътища и напоителни канали, които не функционират и заявени от земеделските производители и включени в съответните блокове за земеделско ползване по цена в размер на средното годишно рентно плащане за землищата на **гр.Елхово, с.Пчела, с.Изгрев, с.Раздел, с.Бояново, с.Кирилово, с.Маломирово и с.Славейково**.

ІІ. Наемателите, на които са предоставени полските пътища, са длъжни да осигурят достъп до имотите, декларирани и заявени за ползване в реални граници през стопанската 2018/2019г.

ІІІ. На основание чл.14, ал.7 от Закона за общинската собственост и чл.14, ал.1 от Наредба №5 за реда за придобиване, управление и разпореждане с общинското имущество, Общински съвет – Елхово упълномощава кмета на общината да сключи договорите за наем за стопанската 18/19г.

**ПЕТЪР КИРОВ**

***Кмет на община Елхово***